[{"text_idx": "#000000", "text": "Bechod na fysa\u2019r Nadolig yn dod yng nghynt i Abertawe. Mae\u2019r clwb mewn sefyllfa bryderus yn Uwch Gynghrair Lloegr ar y funud ac maen nhw angen anrheg neu ddau gan Sio\u0302n Corn."}, {"text_idx": "#000001", "text": "Y peth cyntaf maen nhw ei angen ydi buddugoliaeth. Tydyn nhw heb ennill ge\u0302m gynghrair ers penwythnos agoriadol y tymor, oddi cartref yn Burnley. Yn ystod y cyfnod yna mae\u2019r clwb wedi diswyddo Francesco Guidolin ac wedi penodi Bob Bradley yn ei le. Ond er bod Bradley wedi bod wrth y llyw am bum ge\u0302m bellach does \u2018na dal ddim golwg o fuddugoliaeth. Mae\u2019n rhaid dweud eu bod nhw\u2019n anlwcus i beidio cael y tri phwynt yn erbyn Everton ddydd Sadwrn diwethaf. Mi fysa ennill un ge\u0302m yn gallu gwneud gymaint o wahaniaeth i\u2019w tymor."}, {"text_idx": "#000003", "text": "Ac yn olaf, maen nhw angen ychydig o lwc. Tydi pethau ddim wedi mynd o\u2019u plaid nhw mewn rhai gemau'r tymor yma \u2013 fel y go\u0302l i\u2019w rwyd ei hun gan Alfie Mawson yn erbyn Stoke pan oedd hi\u2019n gyfartal 1-1 ar y pryd. Mae pob ti\u0302m angen ychydig o lwc bob hyn a hyn \u2013 a tydi\u2019r Elyrch heb gael dim dros yr wythnosau diwethaf."}, {"text_idx": "#000004", "text": "Mae\u2019r ge\u0302m heddiw yn erbyn Crystal Palace yn un anferth. Anghofiwch am gemau cyfartal \u2013 dyma\u2019r math o ge\u0302m mae\u2019n rhaid iddyn nhw ei hennill os am unrhyw obaith o aros yn y gynghrair ar ddiwedd y tymor. Mae\u2019n rhaid iddyn nhw fanteisio ar y ffaith fod Palace ar rediad gwael ac wedi colli eu pum ge\u0302m gynghrair ddiwethaf. Ac os llwyddan nhw i drechu Palace yna mae ganddyn nhw rediad o gemau yn erbyn timau y bydden nhw\u2019n hyderus o ennill pwyntiau yn eu herbyn \u2013 timau fel Sunderland, Middlesbrough, Bournemouth a West Brom."}, {"text_idx": "#000008", "text": "Swansea City striker Michael Obafemi has joined Burnley on a loan deal with an option to buy, subject to EFL and international clearance."}, {"text_idx": "#000012", "text": "Swansea City Under-18s' coach Darren Davies praised the team spirit and character of his side after they fought back from 4-2 down to secure a 5-4 victory at Queens Park Rangers."}]